[{"text_idx": "#000005", "text": "\u201cTren txikitoren mendeurrenaren\u201d erakusketaren arrakasta"}, {"text_idx": "#000006", "text": "\u201cTren Txikitoren\u201d mendeurrena dela eta, Irun eta Elizondo lotzen zituen antzinako trena, Cederna Garalurreko Baztan-Bidasoa Turismo Garapenak, erakunde publiko eta partikularren laguntzarekin, ekaina eta abenduaren artean Baztan, Bertizarana, Bortziriak eta Malerrekako udalerrietan zehar ibili den erakusketa ibiltaria antolatu du."}, {"text_idx": "#000007", "text": "Antolatzaileek, esperientzia \u201chagitz positibotzat\u201d jo dute, ia-ia 5.000 bisitari pasatu baitira erakusketatik eta bertaratu direnek arras iritzi onak utzi baitituzte bisita-liburuan, erraterako Errusiatik \u201cErakusketa hagitz interesgarria iruditu zait, Baztan-Bidasoako historia eta kulturatik zerbait berria ikasi dudalako. Gainera, honelako erakusketak egitea garrantzitsutzat jotzen dut, kanpotarrek, ni bezala, eta hurrengo belaunaldikoek beraien aranen historia eta horren garapenera eramandako faktoreak ezagutu ditzaten\u201d, edo Irundik \u201cEskerrik asko bidasotarrentzat eta mundu guztiarentzat interesgarria den erakusketa honetan dagoen lan eta maitasun guztiarengatik. Lan hau pertsona guztientzako eskuragarri dagoen tokiren batean altxatzea espero dut\u201d."}, {"text_idx": "#000009", "text": "Bidasoako burdinbidea, \u201cTren Txikito\u201d bezala ezagunagoa, 1.898.urtean sortu zen Endarlatsako meatzeak eta Irun lotzeko. 1.916.urteko otsailaren 1ean linea Doneztebera zabaldu zen eta beranduago, 1.916ko maiatzaren 28an, Elizondora, bidaiariak garraiatzen zituen trenean bihurtuz. 1.956ko abenduaren 31ean bere azken bidaia egin zuen, Elizondotik Irunera."}, {"text_idx": "#000010", "text": "Para compartir esta historia, elija cualquier plataforma"}, {"text_idx": "#000013", "text": "Bidasoako eskualdeek \u201cBertako elikagaien ekoizpena\u201d aurkeztu dute, Bertizarana-Malerreka-Bortzirietako tokiko produktuen katalogoa."}, {"text_idx": "#000014", "text": "Nafarroako Mendialdeko udalerriek konpromisoa hartu dute klima-aldaketaren aurkako borrokan"}, {"text_idx": "#000016", "text": "Cederna Garalur Elkarteak pertsona bat kontratatu nahi du Mendialdea eskualdean (Leitzaldea-Larraunaldea) industria eta energia dinamizatzeko"}]